Here is a page extracted from Wikipedia that may contain CSS, HTML, and a lot of unformatted text.

Title: Malautía infecciosa
Content: Una malautía infecciosa ye producida por un achent patocheno que se reproduce adintro de l'organismo. Una malautía infecciosa se puet apegar de persona a persona, esdevenindo una malautía contachiosa.

L'achent patocheno danyino puet estar un virus, una bacteria, un fongo, un protozou u dica un metazou. En o caso de metazous como achents patochenos, si son de mida macroscopica se parla d'infestación y no d'infección.

Una infección ye a penetración y desembolique de microorganismos patochenos adintro d'un individuo sano, a malautía infecciosa ye a manifestación clinica como consecuencia d'a infección.

Desembolic d'una malautía infecciosa 
Tota malautía infecciosa pasa por cuatre etapas:
Contachio: cuan una persona malauta apega a malautía a atra de sana.
Coba: tiempo compreso entre a entrada de l'achent dica l'aparición d'os primers simptomas.
Periodo de desembolique: apareixen os primers simptomas caracteristicos.
Convalescencia: dimpués que os achents patochenos son acotolaus l'organismo se recupera.